polyglot-tagger/wikipedia-language-snippets-filtered huggingface dataset:
Dësen Zäitpunkt ka virsiichteg als Gebuertsstonn vu senger Mythologie ugesat ginn, schonn e Joer méi spéit schreift hien d'Gedicht The Voyage of Earendel the Evening Star, wat mat den uewen zitéierten Zeilen ufänkt, an de Keim vu senger Middle-earth-Mythologie bilt.
An engem Interview am Figaro vum 28. November erkläert de Krichsminister Auguste Mercier datt d'Beweislag géint den Dreyfus erdréckend ass. D'Resultat vun dësem Drock op alle Plazen ass d'Verurteelung vum jiddesche Kapitän zur militärescher Degradatioun an der Deportatioun vum Paräisser Conseil de guerre den 22. Dezember.
D'legislativ Wale vum Mee 1898 sinn net vun der Affär beaflosst, well d'Majoritéit nach ëmmer vun der Schold vum Dreyfus iwwerzeegt ass. Bis am Juni 1899 bleiwen d'moderéiert Gouvernementer vum Méline, Brisson an Dupuy géint den Dreyfus.
D'Gasometeren zu Wien-Simmering , véier Gasbehälteren aus dem Joer 1896, sinn, nodeem se net méi fir deen Zweck gebraucht goufen, an engem ëmfangräichen Ëmbau an de Joren 1999 bis 2001 revitaliséiert ginn, a sinn dobäi an en Entertainmentcenter, Wunnengen, e Studentenheem an eng Veranstaltungshal ëmgebaut ginn.
Vun 1908 un gouf et allerdéngs ënner dem Félix Wilmes eng Cyclistesektioun an der Fédération des Sociétés Luxembourgeoises des Sports Athlétiques, ofgekierzt F.S.L.S.A., déi sech ëm de Vëlossport zu Lëtzebuerg bekëmmert huet.
Zanter Dezember 1990 an no senger Formatioun zum Entwaffnungs-Inspekter um belschen Etat-Major an op der École de l'OTAN zu Oberammergau an Däitschland, gouf hie Chef vum Groupe Inspections, Vérifications et Observations um Kommando vun der Lëtzebuerger Arméi an der Stad Lëtzebuerg.
D'Trauschschicht gëtt ënner anerem vun der Rouder Kréischel an dem Kierelter geprägt, wärend d'Krautschicht aus engem dichtem Teppech aus Moosen a Wantergréngs mat gréisser Pitsch vun Hirschzong an anere Faraarten tëscht dem Gestengs dominéiert gëtt.
Weider ënner der Fielswand, do wou d'Gefäll ofhëlt an de renge Buedemundeel zouhëlt, huet sech en nierstoffräiche Buedem iwwer d'Zäit forméiert, dee vun engem Pärelgras-Bichebësch, an deem d'Bich virherrscht, bewuess gëtt.
Mat Depart ënner der Muselbréck zu Schengen ass de 4,5 km laange Pad an zwou Schleefen opgedeelt a mat 23 Panneauen iwwer verschidden Aspekter vum Naturschutz, dem fréierem Gipsofbau an iwwer déi landschaftlech, geologesch a kulturhistoresch besonnesch Eegenschafte beräichert.
Nodeems eng Zäit laang vun enger Passerell tëscht dem Terminal A a B rieds war, déi déi zwee Gebaier verbanne sollt, huet den Infrastrukturminister François Bausch am Oktober 2014 ugekënnegt, datt "schëtzeg" en Tëschegebai gebaut soll ginn, an deem och zousätzlech Restauratiounsbetriber a Butteker ënnerkomme kéinten.
D'Bedreiwergesellschafte vum Fluchhafe Lëtzebuerg-Findel sinn d'Luxairport, eng Société anonyme, déi 2001 gegrënnt gouf, an zu 100 % dem Lëtzebuerger Staat gehéiert, an d'Administration de la navigation aérienne , déi dem Ministère de la mobilité et des travaux publics kuerz MMTP ënnerstallt ass, an déi aus der Administration de l'aéroport entstanen ass.
Den Hermes huet d'Kand wärend der Läicheverbrennung vum Koronis aus dem Leif vun der Mamm gerett an et bei de Kentaur Cheiron bruecht, dee sech mat der Heelkonscht auskannt huet an de Jong doran ënnerwisen huet, sou wéi e sengerzäit och den Apollo ausgebilt huet.
Eng Vergréisserung vum Lycée gouf mam Gesetz vum 27. Juni 1968 vun der Chamber approuvéiert: an enger éischter Phase de Bau vun engem Fligel fir Klassesäll fir e Budget vu 45 Millioune Frang an an enger zweeter Phase eng Kantin an eng Schwämm fir 43 Milliounen Frang.
Zur Par Pënsch huet ausser der Kapell vu Siwwenaler och nach d'Parkierch vu Pënsch, d'Filialkierch vun Äischer, d'Kapell vu Lellgen, d'Filialkierch vu Wëlwerwolz an d'Filialkierch vun Draufelt gehéiert.
Ganz anescht sinn d'Konditiounen am Dall vun der Donwer Baach, dat vun engem Schluchtbësch an deem eng héich Loft- a Buedemfiichtegkeet herrscht an d'Duerchschnëttstemperaturen am Joer relativ ausgeglach sinn, ageholl gëtt.
Nieft hir wuessen tëscht ëmgefalene Beem, déi en héijen ekologesche Wäert hunn an den Aarteräichtum am Bësch erhéijen, och den Aaschtert , d'Lann a vereenzelt d'Esch do, wärend am direkten Uferberäich d'Alënter oder Eller virkennt.
De Pällembierg wéist duerch seng besonnesch klimatesch Bedingungen , seng Lag no Süd-Osten an duerch seng Buedembeschafenheet (waasserduerchlässegen dréchene Kallekbuedem, dee sech séier erhëtzt) charakteristesch Kennzeeche vun enger mediterraner Géigend op. Um Plateau wiisst als eenzeg Plaz zu Lëtzebuerg wëlle Pällem .
De Geschichtsschreiwer Aurelius Victor erzielt, datt de Keeser Marcus Aurelius, deen hei wärend de Markomannekricher ee vu sengen Haaptquartéieren hat, de 17. Mäerz 180 zu Vindobona gestuerwen ass. Nach haut gëtt et zu Wien an der Géigend vum Hohen Markt eng Marc-Aurelstrasse.
Mä langweileg gëtt et ëm dofir nach laang net: D'Kubakris kënnt iwwer Radio an d'Stuff eran, e Muerd geschitt, an da sinn do déi mysteriéis "P"en, déi säi Papp heiansdo an e Buch schreift, an all déi onausgeschwate Saachen aus der Zäit vum Zweete Weltkrich an iwwer d'Sexualitéit, déi de Jong virwëtzeg maachen, an iwwer déi e gär méi wéisst.
Sonndes de 7. Dezember, um 7:48 Auer hawaiianesch Zäit mueres ass eng éischt Well vun 140 Bomberen a Juegdbomberen, eskortéiert vu 40 Jeeër Mitsubishi A6M2, besser als Zero bekannt, vun de Fligerdréier aus gestart, an hu Pearl Harbor um fënnef vir aacht ugegraff a bombardéiert.
Si hu lokal Evenementer a Situatiounen aus dem Lëtzebuerger Alldag duergestallt, mat Personnage, wéi dem Butzefinn, dem Bitschekätt, dem Brachert vu Péiteng, dem Brumeschkätt vu Pissing, d'Kantonjéen de Frunnes, de Jangly, de Brigardjee asw.
Zu Spa hu sech an der Zäit d'Elitten aus der ganzer Welt Rendez-vous ginn, ënner anerem den Dichter Victor Hugo, den Tsar Péiter de Groussen vu Russland , déi ganz belsch Kinneksfamill, besonnesch awer d'Kinnigin Marie-Henriette, den Alexandre Dumas an de Casanova.
2015 huet de Gilles Müller d'Aachtelsfinall vun den Australian Open erreecht, nodeems hien am éischten Tour géint d'Nummer 52. de Spuenier Pablo Carreno Busta mat 6-4, 7-6 , 7-6 gewonnen hat, ass et am zweeten Tour géint d'Nummer 16. och e Spuenier Roberto Bautista Agut gaangen, wou hie sech a 4 Sätz mat 7-6 , 1-6, 7-5, 6-1 duerchsetze konnt.
An de béide leschte Stäck, vun den zwéin Tierm, war de sougenannten "hat truss", eng Stolträgerfachwierkkonstruktioun, fir de Wollekekrazert ze stabiliséieren, déi den 11. September 2001 wesentlech dozou bäigedroen huet, datt den Nordtuerm trotz den zerstéierte Baussestäipen un der Nordfassade nach 102 Minutten no dem Opprall vum Fliger stoe blouf.
Am Mythos huet de Boreas déi mythesch, athenesch Kinneksduechter Oreithyia op Thrakien entfouert a si zu senger Fra gemaach, mat där en zwee Jongen, den Zetes a Kalaïs, déi sougenannt 'Boreaden, an zwee Meedercher kritt huet, dorënner och d'Chione, déi spéider d'Fra vum Phineus ginn ass, an där hir Kanner vum Phineus senger zweeter Fra geblent gi sinn.
Hien huet en eegent Sekretariat mat 4000 Mataarbechter grënne gelooss an drop insistéiert, datt de Generalsekretär am Noutfall eegestänneg Decisioune huele kéint d. h. ouni fir d'éischt beim Sécherheetsrot oder der Generalversammlung Réckfro halen ze missen.
Nodeem hie sech e puer Joer als fräischaffende Kënschtler zu Köln, Luzern, Zürich, Wuppertal, Paräis, Bréissel, Avignon, Lëtzebuerg an zu Mailand Piccolo Teatro opgehalen huet, huet de Steve Karier sech op de Wee gemaach fir Tournéeën a Schweden, Dänemark, Italien, Ghana, de Vereenegten Arabeschen Emirater, Moldawien, de Kosovo an den USA.
Juni: De Mahmoud Ahmadinejad gëtt zum Gewënner vun de Presidentschaftswalen am Iran deklaréiert; den ënnerleeënen Oppositiounsleader Mir-Hossein Mussawi kontestéiert déi Victoire; et kënnt an den Deeg duerno zu Masseprotester zu Teheran an an anere Stied, déi bluddeg ënnerdréckt ginn.
Am Mee 1493 huet de Poopst Alexander VI. an der Bulle Inter caetera eng Trennlinn festgeluecht, déi bei 100 Leguas westlech vun de Kapverdeschen Inselen an Nord-Süd Richtung vu Pol zu Pol durch den Atlanteschen Ozean verlaf ass. Alle Territoiren, déi westlech vun där Linn louchen , goungen un d'spuenesch Kroun, all Gebidder ëstlech dovun goungen un d'Portugisen.
Den Traité vun Tordesillas, ënnerschriwwe 1494 tëscht den deemolege Séimuechte Portugal a Spuenien zu Tordesillas, sollt op Bedreiwe vum Poopst Alexander VI. eng bewaffent Konfrontatioun tëscht deenen zwou kathoulesche Muechte verhënneren, andeems en d'Welt an eng portugisesch an an eng spuenesch Hallschent opgedeelt huet.
Dem Antiope seng Reizen hunn awer net nëmmen op de Gëtterkinnek gewierkt, mä och op den Epopeus, de Kinnek vu Sikyon, deen da schliisslech d'Antiope entfouert a vergewaltegt huet (no enger anerer Versioun wousst d'Antiope scho vun der Schwangerschaft an ass fräiwëlleg zum Epopeus geflücht).
No Westen zéie se sech dann duerch d'Provënz Léck mat dem Condroz an der Calestienne, d'Provënz Namouer an d'Provënz Hainaut mat der Fagne, an no Südwesten duerch d'Provënz Lëtzebuerg mat der Famenne, an duerch Lëtzebuerg mat dem Éislek.
Dësen Tuerm war awer scho vill ze grouss a vill se prunkvoll konzipéiert, zemools d'Zäit vun de gotesche Kathedralen op en Enn gaangen ass. D'Bauaarbechte ware 1511 ofgeschloss, 1578 gouf op den Tuerm eng Renaissance-Hauf gesat, déi nom Baumeeschter Hans Saphoy Saphoy'sche Haube heescht.
D'Herzogtum vum Rudolf IV. war an zweeërlee Hisiicht wichteg fir d'Kierch: 1359 gouf de Grondstee fir de goteschen Neibau vum Laanghaus geluecht, an et gouf ee vu Passau onofhängegt Doumkapitel ageriicht, well et och dem Rudolf net gelonge war, Wien zu engem Bëschofssëtz ze maachen.
De Lombino, dee säin Numm 1952 offiziell op Evan Hunter ännere gelooss hat huet Honnerte vu Bicher an Dréibicher geschriwwen, sief et ënner sengem Numm oder ënner villerlee Psyeudonymmer wéi: Ed McBain, Richard Marsten, Hunt Collins, Curt Cannon an Ezra Hannon.
Um Salon 2007 - Luxembourg et Grande Région deen am Kader vu "Lëtzebuerg a Groussregioun, europäesch Kulturhaaptstad 2007" organiséiert gouf, war de Prix de Raville ausnamsweis fir e lëtzebuergesche Konschtschafenden, a säin Invitée aus der Groussregioun virgesinn.
D'Aphrodite, d'Maitresse vum Ares, huet aus Rach dofir gesuergt datt d'Eos ëmmer erëm de Begier no jonke stierfleche Männer hat an zanterhier huet si all moies wa se iwwer dem Horizont opgezunn ass no Männer fir hir erotesch Aventurë misse sichen.
An der Zäit duerno huet hien déi éischt Dschihad-Erklärung publizéiert: Zil vu senger Organisatioun al-Qaida wier „d'Verdreiwe vun amerikaneschen Truppen aus der Golfregioun, de Stuerz vum saudesche Kinnekshaus an domat d'Befreiung vun den hellege Gebaier vun de Moslemen an déi weltwäit Ënnerstëtzung vu militanten islamesche Gruppen“.
Am Zweete Weltkrich huet den deemolege Paschtouer Ries a säi Koschter ënner Liewensgefor eng Partie vu Lëtzebuerger Zwangsrekrutéierter wärend 14 Méint am Kierchtuerm an an engem Raum iwwert dem Duxall verstoppt, Zwangsrekrutéierter, déi net an enger preisescher Uniform kämpfe wollten.
1996 - d'Kulturjoer war grad eriwwer - gouf da vun der Regierung Juncker-Poos e Gesetzprojet virgeluecht, fir de Mudam ze bauen, deen am Dezember 1996 vun der Chamber gestëmmt gouf an de 17. Januar 1997 a Kraaft getrueden ass. Bal genee zwee Joer drop, den 22. Januar 1999, gouf deen éischte Stee geluecht.
Déi éischt Projeten, déi de Pei uganks der 1990er virgeluecht huet sinn awer op staark Oppositioun gestouss: deenen enge war et ze grouss an ze deier, déi aner, wéi d'Frënn vun der Festungsgeschicht, hu gefaart, d'Reschter vum Réduit vum Fort Thüngen, op déi de Musée hätt solle gebaut ginn, géifen doduerch zerstéiert ginn.
Tëscht deenen zwéi Quaien ass d'Entrée fir an den Hafebaseng, virun deem an engem Hallefkrees en Dréibaseng amenagéiert ass, fir datt d'Schëffer, déi aus Direktioun Frankräich kommen, oder dohi fuere wëllen, bei der An- an Ausfaart d'Kéier maache kënnen.
Laanscht Mauthausen, Enns a Grein, wou d'Donau hir déifste Plaz an Éisträich opweises huet, erreecht de Stroum no ronn 90 Kilometer Melk mat sengem gewaltege Stëft a fléisst op de follgende knapps 35 Kilometer eng vun de schéinsten Donaulandschaften, d'Wachau, déi un Dürnstein laanscht bis Krems geet; duerno fléisst si duerch d'Tullnerfeld.
Nieft sëllege Soen a Legenden hu sech och Schrëftsteller mat him ausenanergesat, vum Ovid, deen an der Tristia 3,10 de staarken Androck beséngt, deen d'zougefrueren Donau bei him hannerlooss huet, bis zu Claudio Magris a Péter Esterházy, déi sech um Enn vum 20. Joerhonnert mam Theema beschäftegt hunn.
Bedeitend Bauwierker laanscht d'däitsch Donau si besonnesch d'Äerzabtei Beuron, d'Fürsteschlass zu Hohenzollern-Sigmaringen, de gotesche Mënster zu Ulm , d'Abtei Weltenburg an d'Befreiungshal an der Géigend vu Kelheim, d'Bréck aus Steen an den Doum St. Peter zu Regensburg souwéi d'Walhalla bei Donaustauf eng 10 km ëstlech dovun.
Och eng grouss Partie kleng Flëss lafen an d'Donau, sou zum Beispill d'Riss, d'Rot, d'Große Lauter, d'Blau, d'Günz, d'Brenz, d'Mindel, d'Zusam, d'Schmutter, d'Paar, d'Abens, d'Grouss Laber, d'Vils souwéi Ilz, Erlau a Ranna.
Hir Erkundungsrees huet bei der Eisener Dier, enger fielseger Kataraktestreck voller Ondéiften, opgehalen, well de geféierleche Verlaf de griichesche Schëffer eng Weiderrees iwwer d'Linn Südkarpaten a Serbesch Äerzbierger, op der haiteger Grenz vu Rumänien a Serbien, onméiglech gemaach huet.
Wichteg slowakesch Uertschaften nieft Bratislava déi op der Donau leie si virun allem Komárno, en Zentrum vun der ungarescher Minoritéit an der Slowakei, wou d'Waag, de gréisste slowakesche Floss no der Donau an dës mënd a kuerz virun der Staatsgrenz déi lescht slowakesch Donauuertschaft Štúrovo, wou nach d'Hron an d'Donau fléisst.
Am 9. Joerhonnert war d'Donau e Wanderwee fir d'asiatescht Hiertevollek vun de Magyaren, déi donauopwäerts iwwer d'Tëschestatioun vum Chasareräich bis an dat haitegt Ungarn komm sinn, an do zesumme mat der slawescher Bevëlkerung an den 150 bis 200 Joer duerno ënner dem Stephan I. déi haiteg ungaresch Natioun gegrënnt hunn.
Nëmme 25 Kilometer nodeem d'Donau vun Ungarn hier d'Grenz an de Grenzrevisiounspunkt Bezdan vis-à-vis vu Batina hanner sech gelooss huet, läit déi bis zum Enn vum Zweete Weltkrich haaptsächlech vun Donauschwabe bewunnten Hafestad Apatin, déi éischt gréisser serbesch Stad op der Donau.
D'Aweiung war de 25. Januar 1970 a gespillt gouf se deen Dag vum Professer Pierre Nimax sen. Souguer de Maître Albert Leblanc dee kee besonnesche Frënd vun den elektroneschen Uergele war huet op dëser Uergel zesumme mat der Maîtrise Notre-Dame vu Lëtzebuerg Concerte gespillt.
E Genius (an der Méizuel: Genien, vum lat. gignere "ervirbréngen", "grënnen") ass an der réimescher Mythologie de perséinlechen, onsichtbare Schutzgeescht vum Mënsch, vun deem e scho bei der Konzeptioun Besëtz ergräift oder dee schonn zesumme mat him gemaach gëtt.
Wann en duergestallt ginn ass, da gär als Schlaang déi sech ëm en Altor wéckelt a vu Friichten, déi do duerbruecht gi sinn, ësst ; soss och nach als e Kand mat engem Rack dee mat Stäre besat ass, engem Blummekranz, engem Füllhorn an dacks och mat Flilléken.
Eng Regierungskris wéinst dem Ofschafe vum obligatoresche Militärdéngscht huet de 25. November 1966 de Pierre Werner dozou bruecht, d'Demissioun vun dëser Regierung anzereechen; si huet awer bis den 3. Januar 1967 d'Amtsgeschäfter virugefouert, wou eng nei Regierung zesummegestallt gouf.
D'Urspréng leie bei engem Grappvoll filmbegeeschterte Leit, déi an der Stad e Cinéclub gegrënnt hunn: de Cinéclub 70, spéider Cinéclub 80. E puer Joer laang hu si hir Filmer am Vox op der Theaterplaz gewisen, mä dee Sall ass ëmmer méi fir d'Cinemathéik gebraucht ginn.
Wéi de Kinnek Louis XIII. als groussjäreg unerkannt gouf, an no der Ermuerdung vum Concini, dee laang, als Favorit vun der Regentin, eng zweiwelhaft Politik geféiert hat, huet de Richelieu der Kinneksmamm hir Ongnod an hiren Exil zu Blois, respektiv zu Avignon missen deelen.
Hien huet mam Herzog vu Luynes, engem gudde Frënn vum Kinnek, eng Zort Allianz geschloss, gouf 1622 vum Poopst zum Kardinol gemaach an huet, mat der Ënnerstëtzung vun der Kinnigin Anne d'Autriche, dem Louis XIII. säi Mësstrauen no an no iwwerwonn.
Hiert barockt Ausgesinn krut d'Kapell um Ufank vum 18. Joerhonnert; do gouf d'Entréesdier geréckelt, eng Sakristei bäigebaut an de Klackentuerm opgeriicht, deen nodeem en am Joer 1712 vun engem Blëtz getraff gouf, eréischt ëm 1990 nees opgebaut gouf.
Den 18. Januar 1871 hunn déi Däitsch de Kinnek vu Preisen zum Keeser Wilhelm I. an der Galerie des glaces am Schlass vu Versailles ausgeruff, eng Zort Revanche fir d'Eruewerunge vum Louis XIV. Am Mäerz vum selwechte Joer, nom Opstand vun der Commune vu Paräis, huet sech de franséische Gouvernement ënner dem Adolphe Thiers zu Versailles verstoppt.
vum 20. Mäerz 1871, wéi d'Regierung vun der Drëtter Republik an d'Nationalversammlung sech zu Versailles wéinst dem Opstand vun der Commune vu Paräis verstoppt hu bis am November 1879 no der Wal vum Jules Grévy zum President vun der Republik mat deem de Gouvernement nees op Paräis gaangen ass.
De Conseil municipal huet aktuell 53 Memberen, déi 2001 gewielt goufen: 40 dovu vun der Lëscht « Union pour Versailles » ënner dem Étienne Pinte, 7 vun der Lëscht « Union pour le renouveau de Versailles » ënner dem Henry de Lesquen a 6 vun der Lëscht « La gauche plurielle pour Versailles » ënner dem Maryvonne Coulloch-Katz.
D'Gemenge ronderëm sinn am Norde Rocquencourt a Le Chesnay, am Weste Bailly a Saint-Cyr-l'École, am Süde Guyancourt, Buc a Jouy-en-Josas, am Oste Vélizy-Villacoublay, Viroflay, an am Nordosten dräi Gemenge vun den Hauts-de-Seine: Vaucresson, Marnes-la-Coquette a Ville-d'Avray.
D'Fro vun der Integratioun vun de sougenannte "portugisesche Clibb", Clibb déi en eegent, vun der Fédération des Associations portugaises à Luxembourg organiséiert, inoffiziellt Championat zu Lëtzebuerg spillen, huet Enn vun den 1990er Jore fir vill Diskussiounen an der FLF, de Medien an der Politik gesuergt.
D'Fransousen hu sech mat den Truppe vum Philippe VI. a sengen Alliéierte Jang dem Blannen (engem Kandheetsfrënd vum Philippe, dee sech zum Allianzdéngscht verflicht hat) a Karel I. an enger Arméi vu vläicht zirka 25.000 Mann géint d'Truppe vum Kinnek Edward III. a sengem Jong, dem Schwaarze Prënz, gestallt.
Obschonn d'Chroniken den Ufank vum laange Krich op 1337 setzen, erschéngen an dëser Schluecht fir d'éischt eng grouss Zuel vun engleschen Truppen op franséischem Buedem (vu wou d'Englänner 1337 duerch de franséische Kinnek Philippe VI. aus dem Haus vun de Valois verdriwwe gi waren).
Den 22. November 1980 gouf d'Colette Flesch zur Vizepresidentin vun der Regierung, Ministesch fir Aussebezéiungen, Aussenhandel a Kooperatioun, Ministesch fir Wirtschaft a Mëttelstand a Justizministesch ernannt, nodeem de Gaston Thorn zum President vun der Europäescher Kommissioun ernannt gouf.
Dës Sproochecharta besteet aus engem Katalog vu Moossname fir Regional- oder Minoritéitssproochen z'ënnerstëtzen, an zwar an de Beräicher: Bildungswiesen, Justiz, Administratioun, ëffentlech Déngschtleeschtungsbetriber, Medien a kulturell Aktivitéiten tëscht den Nopeschlänner.
D'Theme géint d'etabléiert Uerdnung hu sech an de Jore 1770 bis 1780 generaliséiert, ënner anerem duerch den Afloss vun der liberaler amerikanescher Gesellschaft , mä och duerch de franséische Kontext vun enger Rebellioun vun de Juristen géint d'kinneklech Autoritéit .
An enger zweeter Phas gouf de sozialen a politesche System ënner d'Lupp geholl ; d'kinneklech Akte goufen ëmmer méi heefeg kritiséiert, hie gouf souguer beschëllegt en Despot ze sinn, virun allem vun den héichgestallte Magistraten, déi sech als Verdeedeger vum Vollek dohigestallt hunn.
1995 huet den Deputéierten Robert Garcia eng Gesetzespropositioun virgeluecht fir e gesonnerte Musée iwwer d'Festungsgeschicht, deen am Reduit vum Fort Thüngen soll ënnerbruecht ginn, an dee vum Mudam getrennt ass. D'Frënn vun der Festungsgeschicht ware mat deem Projet averstanen, den Aktiounscomité D'Fangeren ewech vun den Dräi Eechelen dogéint.
An den 1840er Joer, wéi en zu Gent Professer war, huet en eng Rëtsch grondleeënd Bicher geschriwwen: E Commentaire an 33 Bänn iwwer de Code Civil, eng Etüd iwwer de Code Napoléon a Wierker iwwer d'Prinzipie vum internationale Recht.
Dës start mat der Versiounsnummer vum Protokoll a besteet aus den Header-Informatioune vum Server, enger eideler Zeil an dem Contenu vun der ugefuerderter Datei, respektiv mat enger Feelermeldung, wann d'Datei net um Server fonnt ka ginn oder wann de Benotzer net autoriséiert ass drop zouzegräifen.
Ascani David ; Bausch Serge ; Burgund Gilles ; Christophe Raoul ; Dühr Joël ; Fellerich Jérôme ; Gindt Laurent ; Glod Georges ; Jemming Jean-Claude ; Koch Cooky Alain ; Kohl Alex ; Martinez Pedro ; Meisch Fränz ; Melchert Karin ; Pagliarini Olivio ; Peters Philippe ; Rod Nico ; Schaltz Mike ; Schaus Claude ; Wecker Lex
Änlech Systemer sinn zum Beispill de russesche Positiounssystem Glonass, oder de Galileo, e Projet vun der EU, mam selwechte Funktiounsprinzip wéi de GPS an de Glonass, deen den Europäer e Positiounssytem soll garantéieren, am Fall wou d'Amerikaner hire GPS ofschalten an nëmmen nach fir d'Militär benotze géifen.
De Begrëff Antisemitismus, deen den alen, reliéis bedéngten Antijudaismus ersat huet, widdersprécht sech eigentlech selwer, well e sech net géint Membere vun der semitescher Sproochfamill riicht, mä nëmme géint Membere vun der jiddescher Communautéit.
e film souffre de trop-plein, du fait que personne ne semble avoir coupé des passages et des personnages parasites dans le scénario (pourquoi le psy doit-il en plus fricoter avec des infirmières ?, cela n'apporte rien au récit ; pourquoi cette élection d'une miss locale, alors que rien ne s'y passe pour faire avancer l'histoire ?).
1197 oder 1198 hunn déi zwee sech bestuet, a gläich nom Bestietnes huet de Grof Theobald, dee jo duerch d'Hochzäit Regent gi war, Verhandlunge mam Otto vu Burgund opgeholl, fir datt d'Ermesinde sollt d'Grofschaft Lëtzebuerg zeréckkréien, wat och geschitt ass.
D'Legend seet, datt d'Gräfin enges Daags an der Ëmgéigend vun hirem Schlass, dem "Schlass Baardebuerg" an der Ëmgéigend vun Äischen spadséiert ass. Do huet si eng Fra gesinn, déi vun engem Hiwwel erofkoum an déi an hirem Aarm e Kand gehalen huet, dat a Schofspelz agewéckelt war, op deem ee schwaarzt Kräiz drop war.
Si huet déi franséisch Regierungspraxis an der Grofschaft Lëtzebuerg gefërdert (woubäi déi franséisch Sprooch d'Latäin ëmmer méi verdrängt huet) a si huet enger Rei vu Stied am Land e Fräiheetsbréif iwwerreecht: 1236 Iechternach, 1239 Diddenuewen an 1244 Lëtzebuerg.
D'Elfen hu genee Notize geholl, wat sech zu Dalaran ofgespillt huet, a sinn zur Conclusioun komm, datt, obschonn e puer Dämone ronderëm lafen, d'Burning Legion selwer keng Gefor duerstellt, soulaang d'Leit sech weider hirer Magier zouwenden, déi si schützt.
Virun der zweeter Invasioun vun der Burning Legion hat Dalaran eng immens Bibliothéik opweises, an déi gréisst Zauberer vun hirer Zäit hate sech do néiergelooss, ënner anerem den Erzmagier Antonidas, de Khadgar, d'Jaina Proudmoore, den Arugal an de Kel'Thuzad.
De Bau vun den éischte Brécken op där Plaz iwwer d'Meuse an iwwer de Kanal Léck-Maastricht déi 1884 ageweit goufen, goung haaptsächlech op d'Initiativ vun der Industriellen an Händler zeréck, a gouf vum Premierminister Frère-Orban ënnerstëtzt.
Nodeems sech am 19. Joerhonnert an der Géigend vu Manternach eng bedeitend Eisen- a Pabeierindustrie entwéckelt hat, wouduerch d'Awunnerzuel sech stänneg vergréissert hat, gouf déi al an deelweis baufälleg Kierch, déi op der haiteger Plaz virun der Kierch stoung, ze kleng an den deemolege Paschtouer Nicolas Graff huet proposéiert eng nei ze bauen.
Et meandert op en éischte Bléck ouni Zil viru sech hin, mä behandelt a villen Exkursen eng grouss Parti vun Theemen, vum Sënn an Zweck vun der Konscht, Wourecht a Ligen an der Geschichtsschreiwung bis zu wëssenschaftlechen Ausféierungen iwwer d'Wiese vu Schall a Loft.